НАТО-и Қырҭтәылеи еицымҩаԥырго арратә ҵарақәа рылахәхаразы Қарҭ иааны иҟоу алианс Амаӡаныҟәгаҩ хада Иенс Столтенберг Урыстәылахь ааԥхьара ҟаиҵеит Аԥсныи Аахыҵ Уаԥстәылеи разхаҵара мап ацәнакырц, иагьазгәеиҭеит алианс Қырҭтәыла аҵакырадгьыл акзаара ишадгыло.
Апрофессионалцәеи ҿыц аҟазарахь зшьаҿа еихызгази русумҭақәа рцәыргақәҵа аатит Аҟәа, Ацәыргақәҵатә зал хадаҟны, хәажәкыра 25 рзы. Ацәыргақәҵа аус ауеит хәажәкыра 31 рҟынӡа.
Урыстәыла Адәныҟатәи аусқәа рминистрра акритика азнауит украинатәи амчрақәа Урыстәыла атәылауаа Украина имҩаԥысраны иҟоу алхрақәа рҟны наԥшыҩцәак раҳасабала аккредитациақәа рыҭара мап ахьацәнакыз.
Аԥсадгьыл ахь архынҳәразы аусбарҭа еиҿкаауижьҭеи 26 шықәса ахыҵра иазку аныҳәатә еиԥылара мҩаԥган Аҟәа, хәажәкыра 25 рзы. Ари арыцхә инамаданы, Аԥсны жәлар Рџьынџьтәылатә еибашьра аветеранцәа - аԥсуа диаспора ахаҭарнакцәа 75-ҩык амедалқәа ранаршьеит. Аиԥылара далахәын Аԥсны Ахада Рауль Ҳаџьымба.
Аԥсны иҟоу Аладатәи арратә округ имҩаԥнагоз атактикатә зыҟаҵарақәа ирылахәын 1500-ҩык инарзынаԥшуа аруаа.
Аԥснытәи ажурналистцәа амедалқәа ранашьаразы Аусԥҟа инапы аҵаиҩит атәыла ахада Анатоли Бибилов.
Аԥсны Аԥсадгьыл ахь архынҳәразы аминистр Беслан Дбар, аилак аԥҵара 26 шықәса ахыҵра инамаданы иеиҿкааз аиԥылараҿы иазгәеиҭеит ҳдиаспора ахаҭарнакцәа ҳтәыла аҩнуҵҟатәии адәныҟатәии аполитикаҿы иҷыдоу аҭыԥ шааныркыло.
Аԥсны Арепатриациазы аусбарҭа 26 шықәса ахыҵра инамаданы гәыԥҩык ҳџьынџьуаа иранашьан Аԥсны Аџьыџьтәылатәи еибашьра амедальқәа. Атәыла ахада Рауль Ҳаџьымба иажәахә аҿы иазгәеиҭеит Аԥсны аргылараҿы ҳџьынџьуаа хәы змаӡам алагала шыҟарҵо атәы.
Аԥсадгьыл ахь архынҳәразы аминистрра 26 шықәса ахыҵра азгәаҭан Аҟәа, хәажәкыра 25 рзы.
НАТО амаӡаныҟәгаҩ хада Иенс Столтенберг Урыстәылахь ааԥхьара ҟаиҵеит Аԥсныи Аахыҵ Уаԥстәылеи разхаҵара мап ацәнакырц, иагьазгәеиҭеит алианс Қырҭтәыла аҵакырадгьыл акзаара ишадгыло, хымԥадагьы Қырҭтәыла алианс ишалахәылахо.
НАТО амаӡаныҟәгаҩ хада Иенс Столтенберг Қарҭ дааны дыҟоуп алианси Қырҭтәылеи еицымҩаԥырго арратә ҵарақәа рылахәхаразы.
Аҩбатәи адунеизегьтәи аибашьра ашьҭахь раԥхьаӡа акәны Европатәи аҳҭнықалақьқәа руак абомбақәа аларыжьуан 20 шықәса раԥхьа. 1999 шықәсазы НАТО аҳаиртә мчқәа Иугославиа иалахысуан. Балкантәи ахҭысқәа рзы аҭакԥхықәра зду, насгьы излалыршахазеи XXI ашәышықәса ашәхымс аҿы Европа аибашьра аҟалара - абарҭқәа рзы алкаақәа ҟаиҵоит аполитолог Беслан Ҳагба.
Ашьапылампыл азы Аԥсны ачемпионат ажәбатәи ахәмарра мҩаԥысит "Афони" "Динамои" рыбжьара аҟәатәи астадион "Динамо" аҿы.
Каратеномичи азы IX Урыстәылазегьтәи ахәмаррақәа мҩаԥысуан ақалақь Долгопрудныи аҿы хәажәкыра 23 - 24 рзы.
Аинформациатә маҵзуреи арадиои Sputnik Аԥсны иӡырнагоит амчыбжь аҩнуҵҟа, хәажәкыра 25 - 31 рзы, имҩаԥысраны иҟоу атеатртә, афилармониатә уснагӡатәқәа, ацәыргақәҵақәа, аконцертқәа, акиносеансқәа.
Аҟәа Ацәыргақәҵатә зал хадаҿы хәажәкыра 25, асааҭ 13:00 рзы иаатуеит "Ааԥынтәи ацәыргақәҵа". Иӡыргахо аусумҭақәа ртәы арадио Sputnik Аԥсны аефир аҿы еиҭеиҳәеит асахьаҭыхыҩ Сергеи Ҵәыџьба.
Америка ахада Дональд Трамп ажәалагала ҟаиҵеит Голантәи аҳаракырақәа Израиль анапаҵаҟа аҟазаара азхаҵазарц.
Ауарӷанарҳәаҩ Лука Гаделиа, асопраноқәа Кристина Ешԥҳаи Ианкелика Сушкова-Иринеи Москва еицықәгылеит хәажәкыра 24 рзы.
Акамбашьқәа рынцәахәы Мқамгариа ихьӡала имҩаҧырго аныҳәара атәы дазааҭгылоит Нарҭдырреи адәынтәи афольклорҭҵаареи рцентр аҭҵаарадырратә усзуҩы Есма Ҭодуаԥҳа.
Аԥсны араионқәа рҿы амармалташьтә пты аидкылара аус шцо атәы арадио Sputnik аефир аҟны еиҭеиҳәеит Гал араион ақыҭанхамҩа аусбарҭа аиҳабы Ҭамаз Ҵәыџьба.